Η έννοια της σάρκας στη φιλοσοφία του Merleau-Ponty
Creators: name: Τόπη, Ευθυμία Δημητρίου
Publisher: name: Aristotle University of Thessaloniki
Year: 2020
Subjects: Φαινομενολογία
το σώμα στον Merleau-Ponty
οντολογία της σάρκας
Phenomenology
the body in Merleau-Ponty
ontology of flesh

description: Σκοπό της παρούσας μεταπτυχιακής διατριβής αποτελεί η όσο το δυνατόν εγγύτερη απόδοση και ερμηνεία του φιλοσοφικού όρου σάρκα, τον οποίο εισάγει ο φιλόσοφος Merleau-Ponty στο ύστερο έργο του. Ωστόσο, προκειμένου να γίνει κατανοητός ο ίδιος ο όρος -σάρκα- γύρω από τον οποίο διαρθρώνεται η επονομαζόμενη σαρκική οντολογία της ύστερης περιόδου του φιλοσόφου, προϋποτίθεται η μελέτη και η ευρύτερη προσέγγιση του μερλωποντιανού φιλοσοφικού έργου ως προς το σύνολό του. Αυτή η ευρεία οπτική αποσκοπεί στην πληρέστερη απόδοση της φιλοσοφίας του και περικλείει, συνεπώς, και τις δύο φιλοσοφικές φάσεις του Merleau-Ponty: την πρώιμη ή αλλιώς φαινομενολογική περίοδο του έργου του και την ύστερη περίοδο, αυτή της διαμόρφωσης της οντολογίας του. Ως αφετηρία της παρούσας έρευνας τίθεται το έργο του σπουδαίου στοχαστή και ιδρυτή της φαινομενολογίας, Edmund Husserl, το οποίο και επηρέασε άμεσα το έργο του Γάλλου φιλοσόφου. Εντούτοις, έντονη είναι και η διαφοροποίησή του από αυτόν, όπως είναι ευνόητο. Κατόπιν παρουσιάζεται το φαινομενολογικό έργο του φιλοσόφου, δηλαδή αυτό της πρώιμης περιόδου, πυρήνα του οποίου αποτελεί ο όρος σώμα. Μέσα από τις φαινομενολογικές αναλύσεις του ίδιου του M. Ponty στην Φαινομενολογία της Αντίληψης, θα εξετασθεί η φαινομενολογική του τοποθέτηση, στόχο της οποίας αποτελεί η δυιστική φιλοσοφία του Descartes. Παρά ταύτα η φιλοσοφική αυτή αντιπαράθεση εξακολουθεί να βρίσκεται στο επίκεντρο του στοχασμού του φιλοσόφου, ακόμη και όταν εισάγει τον όρο σάρκα κατά την συγγραφή του ανολοκλήρωτου έργου του, Το Ορατό και το Αόρατο. Συνοψίζοντας, η εξελικτική πορεία του φιλοσόφου από τον φαινομενολογικό όρο σώμα προς την οντολογική έννοια της σάρκας αποτελεί το αντικείμενο της έρευνάς μας. Η μερλωποντιανή οντολογία αφενός ολοκληρώνει το έργο του Edmund Husserl, αφετέρου συνιστά μία απάντηση στη φιλοσοφία του Descartes, όπως συγχρόνως και σε κάθε δυιστικού ή ιδεαλιστικού τύπου φιλοσοφική θεώρηση. Επομένως, φαίνεται ότι καταρρίπτει το χάσμα των δύο υποστάσεων -της υλικής και της πνευματικής- της φιλοσοφικής παράδοσης. Έτσι, η ολοκλήρωση της εν λόγω διατριβής επιτυγχάνεται με την κατανόηση της οντολογίας της τελευταίας αυτής περιόδου του φιλοσόφου, της χιασματικής σαρκικής οντολογίας του
description: The aim of the present thesis is to interpret as best as possible the meaning of the merleau-pontian philosophical term of flesh, which is introduced by Maurice Merleau-Ponty in his later work and which eventually consist the ax of his ontology. However, to understand this ontology of flesh, it is needed to examine firstly his philosophical work in its total. This general approach of his philosophy includes the two philosophical phases of his work, the phenomenological one and the ontological. In this thesis we begin our research by the studying of Edmund Husserl’s philosophical work. He is the founder of the movement of phenomenology and the philosopher whose work influences more Merleau-Ponty’s phenomenological view as well, though his differentiations of him. After, we get focused on Merleau-Ponty’s phenomenological theory as it is presented in his Phenomenology of Perception with his term-ax, the body. This emphasis on the body aims to destroy the Cartesian ontology and every idealistic or dualistic philosophical approach of the philosophical tradition. Although, he is considered to continue his arguing with this dualistic context, even when he introduces the term of flesh in his later work. It is exactly when he starts writing his incomplete book, The Visible and the Invisible. So, our study aims to show this philosophical process from his phenomenological body until his ontology of flesh. It is supported here that the merleau-pontian ontology first of all succeeds in continuing Husserl’s phenomenological theory. Secondly, at the same time it consist an answer to the philosophy of Descartes and in every idealistic or dualistic philosophical approach. Concluding, the purpose of this thesis is to achieve in the explaining of this philosophical concept of the chiasmatical merleau-pontian philosophy of flesh